CELEX: 22011D0162
Language: hr
Date: 2011-12-19 00:00:00
Title: Odluka Zajedničkog odbora EGP-a br. 162/2011 od 19. prosinca 2011. o izmjeni Priloga IV. (Energetika) Sporazumu o EGP-u

11/Sv. 089
            
            
               HR
            
            
               Službeni list Europske unije
            
            
               469
            
         22011D0162
   
               L 076/49
            
            
               SLUŽBENI LIST EUROPSKE UNIJE
            
            
               19.12.2011.
            
         
      ODLUKA ZAJEDNIČKOG ODBORA EGP-a
   br. 162/2011
   od 19. prosinca 2011.
   o izmjeni Priloga IV. (Energetika) Sporazumu o EGP-u
   ZAJEDNIČKI ODBOR EGP-a,
   uzimajući u obzir Sporazum o Europskom gospodarskom prostoru, kako je izmijenjen Protokolom o prilagodbi Sporazuma o Europskom gospodarskom prostoru, dalje u tekstu „Sporazum”, a posebno njegov članak 98.,
   budući da:
   
               (1)
            
            
               Prilog IV. Sporazumu izmijenjen je Odlukom Zajedničkog odbora EGP-a br. 75/2011 od 1. srpnja 2011. (1)
               
            
         
               (2)
            
            
               Direktivu 2009/28/EZ Europskog parlamenta i Vijeća od 23. travnja 2009. o promicanju uporabe energije iz obnovljivih izvora te o izmjeni i kasnijem stavljanju izvan snage direktiva 2001/77/EZ i 2003/30/EZ treba unijeti u Sporazum (2).
            
         
               (3)
            
            
               Direktiva 2009/28/EZ stavlja izvan snage Direktivu 2001/77/EZ Europskog parlamenta i Vijeća, koja je uključena u Sporazum, i koja se stoga treba staviti izvan snage sukladno Sporazumu (3),
            
         
               (4)
            
            
               U vezi s ispunjavanjem cilja Norveške za udio energije iz obnovljivih izvora u konačnoj bruto potrošnji energije u 2020. potrebno je uzeti u obzir početni visok udio energije iz obnovljivih izvora koji ima Norveška u usporedbi s državama članicama EU-a i nesigurnost povezanu s ponudom i potražnjom zbog kombinacije za proizvodnju energije koja se temelji na vodnim izvorima i hladnog podneblja,
            
         DONIO JE OVU ODLUKU:
   Članak 1.
   Prilog IV. Sporazumu mijenja se kako slijedi:
   
               (1)
            
            
               Tekst točke 19 (Direktiva 2001/77/EZ Europskog parlamenta i Vijeća) briše se s učinkom od 1. siječnja 2012.;
            
         
               (2)
            
            
               Iza točke 40. (Uredba Komisije (EZ) br. 774/2010) umeće se sljedeće:
               
                           „41.
                        
                        
                           
                              32009 L 0028: Direktivu 2009/28/EZ Europskog parlamenta i Vijeća od 23. travnja 2009. o promicanju uporabe energije iz obnovljivih izvora te o izmjeni i kasnijem stavljanju izvan snage direktiva 2001/77/EZ i 2003/30/EZ (SL L 140, 5.6.2009., str. 16.).
                           Odredbe Direktive, u smislu ovog Sporazuma, sadrže sljedeće prilagodbe:
                           
                                       (a)
                                    
                                    
                                       Ova se Direktiva ne primjenjuje na Lihtenštajn;
                                    
                                 
                                       (b)
                                    
                                    
                                       druga rečenica članka 3. stavka 1. ne primjenjuje se na države EFTA-e;
                                    
                                 
                                       (c)
                                    
                                    
                                       U članak 4. stavak 2. dodaje se sljedeće:
                                       ‚Norveška i Island o svojim nacionalnim akcijskim planovima za energiju iz obnovljivih izvora obavješćuju Nadzorno tijelo EFTA-e najkasnije 6 mjeseci od stupanja na snagu Odluke zajedničkog odbora EGP-a br. …, o uključivanju Direktive 2009/28/EZ u Sporazum.’;
                                    
                                 
                                       (d)
                                    
                                    
                                       U članak 22. stavak 1. dodaje se sljedeće:
                                       ‚Norveška i Island najkasnije do 31. prosinca 2013., a nakon toga svake dvije godine, podnose izvješće o napretku pri promicanju i uporabi energije iz obnovljivih izvora. Peto izvješće koje se mora podnijeti do 31. prosinca 2021. zadnje je izvješće koje se podnosi.’;
                                    
                                 
                                       (e)
                                    
                                    
                                       u točku A Priloga I. dodaje se sljedeće:
                                       
                                                    
                                                
                                                
                                                   ‚Udio energije iz obnovljivih izvora u bruto konačnoj potrošnji energije u 2005. (S2005).
                                                
                                                
                                                   Cilj udjela energije iz obnovljivih izvora u bruto konačnoj potrošnji energije u 2020. (S2020).
                                                
                                             
                                                   Island
                                                
                                                
                                                   55,0 %
                                                
                                                
                                                   64 %
                                                
                                             
                                                   Norveška
                                                
                                                
                                                   58,2 %
                                                
                                                
                                                   67,5 %’ ”
                                                
                                             
                                 
                     
         Članak 2.
   Tekst Direktive 2009/28/EZ na islandskom i norveškom jeziku, koji se objavljuje u Dodatku o EGP-u Službenom listu Europske unije, vjerodostojan je.
   Članak 3.
   Ova Odluka stupa na snagu 20. prosinca 2011., pod uvjetom da su sve obavijesti iz članka 103. stavka 1. Sporazuma podnesene Zajedničkom odboru EGP-a (4).
   Članak 4.
   Ova se Odluka objavljuje u odjeljku o EGP-u i Dodatku o EGP-u Službenom listu Europske unije.
   
      Sastavljeno u Bruxellesu 19. prosinca 2011.
      
         
            Za Zajednički odbor EGP-a
         
         
            Predsjednik
         
         Kurt JÄGER
         
      
   
   
      (1)  SL L 262, 6.10.2011., str. 32.
   
      (2)  SL L 140, 5.6.2009., str. 16.
   
      (3)  SL L 283, 27.10.2001., str. 33.
   
      (4)  Ustavni zahtjevi nisu navedeni.